CELEX: 62016TN0369
Language: el
Date: 2016-07-13 00:00:00
Title: Υπόθεση T-369/16: Προσφυγή της 13ης Ιουλίου 2016 — Luciad κατά Επιτροπής

29.8.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 314/33
            
         Προσφυγή της 13ης Ιουλίου 2016 — Luciad κατά Επιτροπής
   (Υπόθεση T-369/16)
   (2016/C 314/45)
   Γλώσσα διαδικασίας: η ολλανδική
   
      Διάδικοι
   
   
      Προσφεύγουσα: Luciad (Leuven, Βέλγιο) (εκπρόσωποι: D. Arts, P. Smet και I. Panis, δικηγόροι)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να κηρύξει παραδεκτή και βάσιμη την προσφυγή ακυρώσεως της αποφάσεως της Επιτροπής της 11ης Ιανουαρίου 2016 σχετικά με την κρατική ενίσχυση απαλλαγής πλεοναζόντων κερδών SA.37667 (2015/C) (πρώην 2015/NN), την οποία εφάρμοσε το Βέλγιο·
            
         
               —
            
            
               να ακυρώσει την απόφαση της Επιτροπής της 11ης Ιανουαρίου 2016 σχετικά με την κρατική ενίσχυση απαλλαγής πλεοναζόντων κερδών SA.37667 (2015/C) (πρώην 2015/NN), την οποία εφάρμοσε το Βέλγιο· και
            
         
               —
            
            
               να καταδικάσει την Επιτροπή στα δικαστικά έξοδα.
            
         
      Λόγοι ακυρώσεως και κύρια επιχειρήματα
   
   Η προσφεύγουσα διατυπώνει τέσσερις λόγους ακυρώσεως.
   
               1.
            
            
               Με τον πρώτο λόγο προβάλλονται πρόδηλη πλάνη εκτιμήσεως και παράβαση του άρθρου 1, στοιχείο δ', του κανονισμού 2015/1589 (1) και του άρθρου 107, παράγραφος 1, ΣΛΕΕ.
               
                           —
                        
                        
                           Η προσφεύγουσα διατείνεται ότι η Επιτροπή υπέπεσε σε πρόδηλη πλάνη εκτιμήσεως επειδή έκρινε ότι οι προκριματικές φορολογικές αποφάσεις δεν μπορούν να θεωρηθούν εκτελεστικό μέτρο και ότι το περιγραφέν από αυτήν καθεστώς πλεοναζόντων κερδών πρέπει να θεωρηθεί σύστημα ενισχύσεων.
                        
                     
         
               2.
            
            
               Με τον δεύτερο λόγο προβάλλονται παράβαση του άρθρου 296 ΣΛΕΕ λόγω ανεπαρκούς αιτιολογίας και παράβαση του άρθρου 107, παράγραφος 1, ΣΛΕΕ λόγω ελλείψεως μέτρου το οποίο νοθεύει ή απειλεί να νοθεύσει τον ανταγωνισμό.
               
                           —
                        
                        
                           Η προσφεύγουσα διατείνεται ότι η Επιτροπή δεν ανέφερε με ποιον τρόπο το καθεστώς πλεοναζόντων κερδών δύναται να νοθεύσει ή απειλεί να νοθεύσει τον ανταγωνισμό.
                        
                     
                           —
                        
                        
                           Η Επιτροπή εσφαλμένως έλαβε ως σημείο αφετηρίας ότι προκριματική φορολογική απόφαση ληφθείσα κατ’ εφαρμογήν του καθεστώτος πλεοναζόντων κερδών οδηγεί αυτομάτως σε απαλλαγή των περί ων πρόκειται επιχειρήσεων από ένα βάρος και, μη λαμβάνοντας υπόψη τον φόρο που εισπράχθηκε ή πρόκειται να εισπραχθεί στην αλλοδαπή επί των πλεοναζόντων κερδών, εσφαλμένως συνήγαγε ότι το σύστημα απαλλαγής των πλεοναζόντων κερδών νοθεύει ή απειλεί να νοθεύσει τον ανταγωνισμό.
                        
                     
         
               3.
            
            
               Με τον τρίτο λόγο προβάλλονται παράβαση του άρθρου 296 ΣΛΕΕ λόγω ανεπαρκούς αιτιολογίας και παράβαση του άρθρου 107, παράγραφος 1, ΣΛΕΕ επειδή το επίμαχο σύστημα δεν επηρεάζει δυσμενώς το εμπόριο μεταξύ των κρατών μελών.
            
         
               4.
            
            
               Με τον τέταρτο λόγο προβάλλονται πρόδηλη πλάνη εκτιμήσεως και παράβαση του άρθρου 107, παράγραφος 1, ΣΛΕΕ επειδή το επίμαχο σύστημα δεν παρέχει επιλεκτικό πλεονέκτημα.
               
                           —
                        
                        
                           Η προσφεύγουσα διατείνεται ότι το καθεστώς πλεοναζόντων κερδών είναι ένα γενικό φορολογικό σύστημα το οποίο έχει εφαρμογή για κάθε βελγική επιχείρηση και είναι σύμφυτο με το σύστημα αναφοράς του βελγικού καθεστώτος του φόρου εταιριών, το οποίο περιέχει ειδικούς κανόνες για διασυνοριακές καταστάσεις, οπότε η Επιτροπή υπέπεσε σε πρόδηλη πλάνη εκτιμήσεως επειδή θεώρησε ότι το καθεστώς πλεοναζόντων κερδών συνιστά παρέκκλιση, αφενός, από το σύστημα αναφοράς και, αφετέρου, από την αρχή του πλήρους ανταγωνισμού.
                        
                     
         
      (1)  Κανονισμός (ΕΕ) 2015/1589 του Συμβουλίου, της 13ης Ιουλίου 2015, περί λεπτομερών κανόνων για την εφαρμογή του άρθρου 108 της Συνθήκης για τη λειτουργία της Ευρωπαϊκής Ένωσης (ΕΕ 2015, L 248, σ. 9).